title: Komisijas Īstenošanas regula (ES) 2018/784 (2018. gada 29. maijs), ar ko attiecībā uz darbīgās vielas klotianidīna apstiprināšanas nosacījumiem groza Īstenošanas regulu (ES) Nr. 540/2011 (Dokuments attiecas uz EEZ. )

text:
               30.5.2018

               LV

               Eiropas Savienības Oficiālais Vēstnesis

               L 132/35

         KOMISIJAS ĪSTENOŠANAS REGULA (ES) 2018/784
   (2018. gada 29. maijs),
   ar ko attiecībā uz darbīgās vielas klotianidīna apstiprināšanas nosacījumiem groza Īstenošanas regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 21. panta 3. punktu, 49. panta 2. punktu un 78. panta 2. punktu,
   tā kā:

               (1)

               Ar Komisijas Direktīvu 2006/41/EK (2) darbīgā viela klotianidīns tika iekļauta Padomes Direktīvas 91/414/EEK (3) I pielikumā.

               (2)

               Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

               (3)

               Ar Komisijas Īstenošanas regulu (ES) Nr. 485/2013 (5) tika grozīti darbīgās vielas klotianidīna apstiprināšanas nosacījumi un prasīts, lai pieteikuma iesniedzējs sniegtu apstiprinošu informāciju par:

                           a)

                           risku tiem apputeksnētājiem, kas nav medus bites;

                           b)

                           risku medus bitēm, kuras meklē pārtiku secīgo kultūru [pēckultūru] nektārā vai putekšņos;

                           c)

                           iespējamo uzkrāšanos ziedošās nezālēs caur saknēm;

                           d)

                           risku medus bitēm, kuras meklē pārtiku kukaiņu medusrasā;

                           e)

                           iespējamo gutācijas iedarbību, kā arī akūto un ilgtermiņa risku kolonijas dzīvotspējai un attīstībai, un risku bišu periem, ko rada šāda iedarbība;

                           f)

                           sēšanas laikā izraisītās putekļu noneses iespējamo iedarbību, kā arī akūto un ilgtermiņa risku kolonijas dzīvotspējai un attīstībai, un risku bišu periem, ko rada šāda iedarbība;

                           g)

                           akūto un ilgtermiņa risku kolonijas dzīvotspējai un attīstībai, un risku medus bišu periem, ko rada piesārņota nektāra un putekšņu uzņemšana.

               (4)

               Pieteikuma iesniedzēji informācijas iesniegšanai noteiktajā termiņā 2014. gada decembrī ziņotājai dalībvalstij Beļģijai iesniedza papildu informāciju par bitēm (t. i., medus bitēm, kamenēm un bitēm vientuļniecēm). 2015. gada martā un 2015. gada jūnijā tie iesniedza atjauninātu dokumentāciju.

               (5)

               Beļģija novērtēja pieteikuma iesniedzēju iesniegto papildu informāciju. 2015. gada 31. augustā tā šo novērtējumu kā novērtējuma ziņojuma projekta papildinājumu iesniedza pārējām dalībvalstīm, Komisijai un Eiropas Pārtikas nekaitīguma iestādei (“Iestāde”).

               (6)

               Komisija apspriedās ar Iestādi, kas savu secinājumu par klotianidīna riska novērtējumu sniedza 2016. gada 13. oktobrī (6). Iestāde konstatēja, ka vairumā kultūru pastāv augsts akūts risks bitēm, ko rada darbīgo vielu klotianidīnu saturoši augu aizsardzības līdzekļi. Konkrētāk attiecībā uz putekļu iedarbību [ekspozīciju] Iestāde konstatēja, ka pastāv augsts akūts risks bitēm saistībā ar ziemājiem un nav izslēdzams augsts hronisks risks saistībā ar cukurbietēm. Attiecībā uz kontaminēto putekšņu un nektāra atlieku patēriņu tika konstatēts augsts akūts un hronisks risks un nav izslēdzams augsts risks saistībā ar lielāko daļu lietojumu uz lauka. Saistībā ar visiem lietojumiem uz lauka hronisks un akūts risks bitēm konstatēts arī pēckultūrās. Pieteikuma iesniedzēji nav snieguši datus par meža kokaudzētavām, tāpēc nav izslēdzams risks bitēm. Turklāt Iestāde konstatēja vairākas datu nepilnības.

               (7)

               Kā paredzēts īstenošanas regulas (ES) Nr. 485/2013 16. apsvērumā, Komisija 2015. gada 11. februārī sāka pārskatīt jauno zinātnisko informāciju, pilnvarojot EFSA organizēt atklātu uzaicinājumu iesniegt datus. EFSA izsludināja atklātu uzaicinājumu iesniegt datus, un tas beidzās 2015. gada 30. septembrī (7).

               (8)

               Komisija 2015. gada 13. novembrī lūdza Eiropas Pārtikas nekaitīguma iestādi, sarīkojot salīdzinošo izvērtēšanu un ņemot vērā datus, kas ievākti konkrētajā atklātajā uzaicinājumā iesniegt datus, un visus pārējos jaunos datus, kas iegūti ar attiecīgajiem lietojumiem saistītos pētījumos, izpētē un uzraudzības darbībās, izdarīt secinājumus par atjaunināto novērtējumu par risku bitēm, kas saistīts ar klotianidīna izmantošanu sēklu apstrādei vai granulu veidā. Iestāde 2018. gada 28. februārī sniedza savu secinājumu par salīdzinošo izvērtēšanu, kas veikta attiecībā uz atjaunināto novērtējumu par risku bitēm, ko rada darbīgo vielu klotianidīnu saturoši pesticīdi, kurus izmanto sēklu apstrādei un granulu veidā (8). Pieteikuma iesniedzējiem tika dota iespēja sniegt komentārus par šo secinājumu. Pieteikuma iesniedzēji komentārus iesniedza, un tie tika rūpīgi izskatīti.

               (9)

               Dalībvalstis un Komisija novērtējuma ziņojuma projektu, tā papildinājumu un Iestādes secinājumus izskatīja Augu, dzīvnieku, pārtikas aprites un dzīvnieku barības pastāvīgajā komitejā un 2018. gada 27. aprīlī tos pabeidza kā pārskatītu papildinājumu Komisijas pārskata ziņojumam par klotianidīnu.

               (10)

               Komisija aicināja pieteikuma iesniedzējus sniegt komentārus par pārskatīto papildinājumu pārskata ziņojumam par klotianidīnu. Pieteikuma iesniedzēji komentārus iesniedza, un tie tika rūpīgi izskatīti.

               (11)

               Izskatījusi informāciju, ko 2014. un 2015. gadā iesniedza pieteikuma iesniedzēji, Komisija ir secinājusi, ka Īstenošanas regulā (ES) Nr. 485/2013 prasītā papildu apstiprinošā informācija nav sniegta, un, ņemot vērā arī secinājumu par atjaunināto novērtējumu par risku bitēm, Komisija ir secinājusi, ka turpmākus riskus bitēm nevar izslēgt, ja vien netiek piemēroti turpmāki ierobežojumi. Ņemot vērā vajadzību nodrošināt tādu drošības un aizsardzības līmeni, kas atbilst augstajam dzīvnieku veselības aizsardzības līmenim Savienībā, ir lietderīgi aizliegt visus lietojumus ārpus telpām. Tāpēc ir lietderīgi atļaut klotianidīnu izmantot tikai pastāvīgās siltumnīcās un noteikt, ka izaudzētā kultūra visu tās dzīves ciklu ir jātur pastāvīgā siltumnīcā, lai tā netiktu pārstādīta ārpus tās.

               (12)

               Tāpēc Īstenošanas regulas (ES) Nr. 540/2011 pielikums būtu attiecīgi jāgroza.

               (13)

               Ņemot vērā riskus, ko bitēm rada apstrādātas sēklas, tādu sēklu laišanai tirgū un izmantošanai, kas apstrādātas ar klotianidīnu saturošiem augu aizsardzības līdzekļiem, būtu jāpiemēro tie paši ierobežojumi, kas attiecas uz klotianidīna izmantošanu. Tādēļ ir lietderīgi noteikt, ka sēklas, kas apstrādātas ar klotianidīnu saturošiem augu aizsardzības līdzekļiem, nelaiž tirgū un nelieto, izņemot, ja sēklas paredzēts lietot tikai pastāvīgās siltumnīcās un no tām izaudzētā kultūra visā tās dzīves cikla laikā tiek turēta pastāvīgā siltumnīcā.

               (14)

               Dalībvalstīm būtu jāatvēl pietiekams laiks, lai tās varētu grozīt vai atsaukt tādu augu aizsardzības līdzekļu atļaujas, kas satur klotianidīnu.

               (15)

               Ja attiecībā uz klotianidīnu saturošiem augu aizsardzības līdzekļiem dalībvalstis nosaka pagarinājuma periodu atbilstoši Regulas (EK) Nr. 1107/2009 46. pantam, šim periodam būtu jābeidzas ne vēlāk kā 2018. gada 19. decembrī.

               (16)

               Lai nodrošinātu pietiekamu pārejas laiku, aizliegums laist tirgū un izmantot apstrādātas sēklas būtu jāpiemēro tikai no 2018. gada 19. decembra.

               (17)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījums Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Aizliegums laist tirgū un izmantot apstrādātas sēklas
   Sēklas, kas apstrādātas ar klotianidīnu saturošiem augu aizsardzības līdzekļiem, nelaiž tirgū un neizmanto, izņemot, ja:

               a)

               sēklas paredzēts izmantot tikai pastāvīgās siltumnīcās; un

               b)

               izaudzētā kultūra visā tās dzīves cikla laikā tiek turēta pastāvīgā siltumnīcā.

         3. pants
   Pārejas pasākumi
   Vēlākais līdz 2018. gada 19. septembrim dalībvalstis saskaņā ar Regulu (EK) Nr. 1107/2009 vajadzības gadījumā groza vai atsauc spēkā esošās atļaujas, kas izsniegtas augu aizsardzības līdzekļiem, kuri satur klotianidīnu kā darbīgo vielu.
   4. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir pēc iespējas īsāks un beidzas ne vēlāk kā 2018. gada 19. decembrī.
   5. pants
   Grozījums Īstenošanas regulā (ES) Nr. 485/2013
   Attiecībā uz sēklām, kas apstrādātas ar klotianidīnu saturošiem augu aizsardzības līdzekļiem, svītro Īstenošanas regulas (ES) Nr. 485/2013 2. pantu.
   6. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Tomēr 2. pantu un 5. pantu piemēro no 2018. gada 19. decembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 29. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2006. gada 7. jūlija Direktīva 2006/41/EK, ar ko groza Padomes Direktīvu 91/414/EEK, iekļaujot kā aktīvās vielas klotianidīnu un petoksamīdu (OV L 187, 8.7.2006., 24. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Komisijas 2013. gada 24. maija Īstenošanas regula (ES) Nr. 485/2013, ar ko groza Īstenošanas regulu (ES) Nr. 540/2011 attiecībā uz darbīgo vielu klotianidīna, tiametoksama un imidakloprīda apstiprināšanas nosacījumiem un tādu sēklu izmantošanas un tirdzniecības aizliegšanu, kuras apstrādātas ar augu aizsardzības līdzekļiem, kas satur minētās darbīgās vielas (OV L 139, 25.5.2013., 12. lpp.).

      (6)  EFSA (Eiropas Pārtikas nekaitīguma iestāde), 2016. Conclusion on the peer review of the pesticide risk assessment for the active substance clothianidin in light of conﬁrmatory data submitted. EFSA Journal 2016; 14(11):4606, 34 lpp., doi:10.2903/j.efsa.2016.4606.

      (7)  EFSA (Eiropas Pārtikas nekaitīguma iestāde), 2015. Technical report on the open call for new scientific information as regards the risk to bees from the use of the three neonicotinoid pesticide active substances clothianidin, imidacloprid and thiamethoxam applied as seed treatments and granules in the EU. EFSA supporting publication, 2015:EN-903, 8 lpp.

      (8)  EFSA (Eiropas Pārtikas nekaitīguma iestāde), 2018. Conclusions on the peer review of the pesticide risk assessment for bees for the active substance clothianidin considering the uses as seed treatments and granules. EFSA Journal 2018; 16(2):5177, 86 lpp.

      PIELIKUMS
      Īstenošanas regulas (ES) Nr. 540/2011 pielikuma A daļas 121. rindā par klotianidīnu slejas “Īpaši noteikumi” tekstu aizstāj ar šādu:

         “A DAĻA
         Var atļaut izmantot tikai par insekticīdu pastāvīgās siltumnīcās vai tādu sēklu apstrādei, kuras paredzēts izmantot tikai pastāvīgās siltumnīcās. Izaudzētā kultūra visā tās dzīves cikla laikā jātur pastāvīgā siltumnīcā.
         B DAĻA
         Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā Pārtikas aprites un dzīvnieku veselības pastāvīgās komitejas 2006. gada 27. janvārī pabeigtā pārskata ziņojuma par klotianidīnu secinājumus un jo īpaši tā I un II papildinājumu un pārskata ziņojuma par klotianidīnu pārskatītā papildinājuma secinājumus, ko Pārtikas aprites un dzīvnieku veselības pastāvīgā komiteja pabeidza 2018. gada 27. aprīlī.
         Šajā vispārējā novērtējumā dalībvalstīm īpaša uzmanība jāpievērš:

                     —

                     riskam attiecībā uz pazemes ūdeņiem,

                     —

                     riskam attiecībā uz bitēm un kamenēm, kas izlaistas apputeksnēšanai pastāvīgās siltumnīcās,

                     —

                     bišu eksponētībai, kas rodas, uzņemot pastāvīgajās siltumnīcās piesārņotu ūdeni.

               Dalībvalstis nodrošina, ka sēklu apsmidzināšanu veic tikai profesionālās sēklu apstrādes telpās. Šajās telpās jāizmanto labākie pieejamie tehniskie paņēmieni, lai līdz minimumam samazinātu putekļu izplatību sēklu apstrādes, uzglabāšanas un transportēšanas laikā.
         Lietošanas nosacījumos vajadzības gadījumā ietver riska mazināšanas pasākumus.”


title: Komisijas Īstenošanas regula (ES) 2018/787 (2018. gada 25. maijs) par atsevišķu preču klasifikāciju kombinētajā nomenklatūrā

text:
                  31.5.2018

                  LV

                  Eiropas Savienības Oficiālais Vēstnesis

                  L 134/1

            KOMISIJAS ĪSTENOŠANAS REGULA (ES) 2018/787
      (2018. gada 25. maijs)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 25. maijā

               Komisijas

               un tās priekšsēdētāja vārdā –

               Nodokļu politikas un muitas savienības ģenerāldirektorāta

               ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija
                     (KN kods)

                     Pamatojums

                     (1)

                     (2)

                     (3)

                     Izstrādājums (t. s. “šņorējamā ortoze”) izgatavots no vairākiem kopā sašūtiem tekstilmateriāla gabaliem, ar vaļēju papēža un pirkstu daļu; izstrādājuma malas un atveres ir apvīlētas. Ortozes virspusi nosedz mēlīte, kas izgatavota no trikotāžas tekstilmateriāla. Citas tekstilmateriāla daļas sastāv no vairākām elastīga trikotāžas tekstilmateriāla kārtām.
                     Tekstilmateriālam ir piestiprināta elastīga plastmasas plāksne, kas tikai daļēji redzama no izstrādājuma ārpuses. Plastmasas plāksne aptver zoli, un izstrādājuma virspusē tai ir actiņas, bet stulma daļā – āķīši, lai izstrādājumu varētu ar auklām piestiprināt pie pēdas un apakšstilba.
                     Plastmasas plāksne nodrošina izstrādājumam zināmu stabilitāti. Tomēr tā ir elastīga un, nostiprināta ar auklām, rada spiedienu uz pēdu un apakšstilbu.
                     Šis izstrādājums ir paredzēts valkāšanai apavā, un to izmanto potītes nosaitēšanai potīšu sastiepumu un sasitumu gadījumos, saišu plīsumu un bojājumu gadījumos un šādu traumu profilaksei, kā arī saišu nestabilitātes gadījumā. Tomēr tas nespēj pilnībā novērst specifiskas bojātās ķermeņa daļas kustības.
                     Izstrādājums atvieglo atgriešanos pie pēdas pilnīgas noslodzes pēcoperācijas rehabilitācijā.
                     Sk. attēlus (*1).

                     6307 90 10

                     Klasifikācija noteikta, ievērojot kombinētās nomenklatūras 1., 3.c) un 6. vispārīgo interpretācijas noteikumu un KN kodu 6307 , 6307 90  un 6307 90 10  formulējumu.
                     Izstrādājums nav pielāgojams konkrētam pacienta fiziskam traucējumam, bet ir daudzfunkcionāls. Tas ir līdzīgs vienkāršam tekstila pārsējam, kas aptīts ap saiti un stingri piestiprināts noteiktām daļām, un tādējādi rada uz tām spiedienu, lai veicinātu atveseļošanos vai pasargātu no jaunām traumām, nodrošinot, ka neapzināti vai refleksīvi netiek izdarītas nevēlamas kustības (sk. arī Eiropas Savienības Kombinētās nomenklatūras skaidrojumus apakšpozīcijai 9021 10 10 , otro rindkopu).
                     Tādējādi izstrādājuma objektīvās īpašības ir tādas, kuru dēļ tas neatšķiras no parastām universālām atbalsta ierīcēm, it īpaši tā izgatavošanā izmantoto materiālu (elastīgi materiāli), darbības metodes (spiediena radīšana nostiprinot) vai pielāgojamības pacienta konkrētiem fiziskiem traucējumiem dēļ (sk. arī 90. nodaļas 6. piezīmi un 2002. gada 7. novembra spriedumu apvienotajās lietās C-260/00 līdz C-263/00 Lohmann and Medi Bayreuth, ECLI:EU:C:2002:637, 39. un 45. punktu).
                     Turklāt izstrādājumu nevar klasificēt pie “ortopēdiskajiem piederumiem” ar KN kodu 9021 10 10 , jo elastīguma dēļ tas nespēj pilnībā pasargāt no specifiskām bojātās ķermeņa daļas kustībām, lai novērstu jaunas traumas (sk. arī KN skaidrojumus apakšpozīcijai 9021 10 10 , otro rindkopu). Piemēram, ja ir plīsušas saites, izstrādājums neļaus potītes locītavai izliekties, pat skrienot vai lecot. Tomēr tekstilmateriāls un elastīgais plastmasas materiāls, no kura izstrādājums ir izgatavots, nespēj noturēt ķermeņa svaru skriešanas laikā.
                     Vēlamais rezultāts – radīt spiedienu – tiek panākts gan ar plastmasas, gan ar tekstilmateriāla palīdzību. Tādējādi abi materiāli ir vienlīdz būtiski kombinētās nomenklatūras 3.b) vispārīgā interpretācijas noteikuma nozīmē un izstrādājums ir klasificējams pozīcijā ar lielāko kārtas numuru no vienlīdz pieļaujamām pozīcijām (pozīcijas 3926  un 6307 ).
                     Izstrādājums tāpēc jāklasificē ar KN kodu 6307 90 10  pie “citādiem gataviem tekstilizstrādājumiem”.

            (*1)  Attēli pievienoti tikai informācijai.


title: Komisijas Īstenošanas regula (ES) 2018/788 (2018. gada 30. maijs), ar kuru groza Īstenošanas regulu (ES) 2017/1993, ar ko pēc termiņbeigu pārskatīšanas, kura veikta saskaņā ar Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu konkrētu Ķīnas Tautas Republikas izcelsmes stikla šķiedras sieta audumu importam, attiecinot to arī uz konkrētu stikla šķiedras sieta audumu importu, ko nosūta no Indijas, Indonēzijas, Malaizijas, Taivānas un Taizemes, deklarējot vai nedeklarējot minēto valstu izcelsmi

text:
               31.5.2018

               LV

               Eiropas Savienības Oficiālais Vēstnesis

               L 134/5

         KOMISIJAS ĪSTENOŠANAS REGULA (ES) 2018/788
   (2018. gada 30. maijs),
   ar kuru groza Īstenošanas regulu (ES) 2017/1993, ar ko pēc termiņbeigu pārskatīšanas, kura veikta saskaņā ar Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu konkrētu Ķīnas Tautas Republikas izcelsmes stikla šķiedras sieta audumu importam, attiecinot to arī uz konkrētu stikla šķiedras sieta audumu importu, ko nosūta no Indijas, Indonēzijas, Malaizijas, Taivānas un Taizemes, deklarējot vai nedeklarējot minēto valstu izcelsmi
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši tās 11. panta 4. punktu un 13. panta 4. punktu,
   tā kā:
   1.   SPĒKĀ ESOŠIE PASĀKUMI

               (1)

               Padome ar Regulu (ES) Nr. 791/2011 (2) noteica atlikušo antidempinga maksājumu 62,9 % apmērā konkrētu Ķīnas Tautas Republikas izcelsmes stikla šķiedras sieta audumu importam. Pēc pretapiešanas izmeklēšanas saskaņā ar pamatregulas 13. pantu šie pasākumi vēlāk ar Padomes Īstenošanas regulu (ES) Nr. 1371/2013 (3) tika attiecināti arī uz importu, kas nosūtīts no Indijas un Indonēzijas, deklarējot vai nedeklarējot Indijas un Indonēzijas izcelsmi (“paplašinātie pasākumi”). Ar šo pašu regulu viens Indijas ražotājs eksportētājs tika atbrīvots no šiem paplašinātajiem pasākumiem. Vēlāk ar Komisijas Īstenošanas regulu (ES) 2015/1507 (4) no paplašinātajiem pasākumiem tika atbrīvots vēl viens Indijas ražotājs eksportētājs.

               (2)

               Pēc pretapiešanas izmeklēšanas saskaņā ar pamatregulas 13. pantu antidempinga pasākumi tika attiecināti arī uz Malaiziju (5), Taivānu un Taizemi (6).

               (3)

               Patlaban spēkā esošie pasākumi ir antidempinga pasākumi, kas ar Komisijas Īstenošanas regulu (ES) 2017/1993 (7) noteikti pēc termiņbeigu pārskatīšanas, kurā tika apstiprināta pasākumu turpināšana.

         2.   PĀRSKATĪŠANAS PIEPRASĪJUMS

               (4)

               Pēc tam Eiropas Komisija (“Komisija”) saskaņā ar pamatregulas 11. panta 4. punktu un 13. panta 4. punktu saņēma pieprasījumu pēc atbrīvojuma no antidempinga pasākumiem, kurus piemēro Ķīnas Tautas Republikas pārskatāmā ražojuma importam un kurus attiecina arī uz importu, kas nosūtīts no Indijas, deklarējot vai nedeklarējot Indijas izcelsmi.

               (5)

               Pieprasījumu 2017. gada 26. janvārī iesniedza SPG Glass Fibre PVT. LTD (“pieprasījuma iesniedzējs”) – pārskatāmā ražojuma ražotājs eksportētājs Indijā (“attiecīgā valsts”). Šis pieprasījums attiecās vienīgi uz iespēju iegūt atbrīvojumu no paplašinātajiem pasākumiem, ciktāl tas skar pieprasījuma iesniedzēju.

               (6)

               Komisija izskatīja pieprasījuma iesniedzēja sniegtos pierādījumus un atzina tos par pietiekamiem, lai sāktu izmeklēšanu saskaņā ar pamatregulas 11. panta 4. punktu un 13. panta 4. punktu. Tāpēc Komisija 2017. gada 1. septembrī sāka izmeklēšanu, publicējot Eiropas Savienības Oficiālajā Vēstnesī Komisijas Īstenošanas regulu (ES) 2017/1514 (8).

               (7)

               Turklāt atbilstoši Īstenošanas regulas (ES) 2017/1514 3. pantam Komisija deva rīkojumu muitas dienestiem veikt attiecīgus pasākumus, lai reģistrētu pārskatāmā ražojuma importu, kas nosūtīts no Indijas un ko pieprasījuma iesniedzējs ražo un pārdod eksportam uz Savienību, saskaņā ar pamatregulas 14. panta 5. punktu.

         3.   PĀRSKATĀMAIS RAŽOJUMS

               (8)

               Ražojums, uz kuru attiecas šī pārskatīšana, ir stikla šķiedras sieta audums, kam gan garumā, gan platumā sieta acs izmērs ir lielāks par 1,8 mm un kas sver vairāk nekā 35 g/m2 (izņemot stikla šķiedras diskus), kā izcelsme ir Ķīnas Tautas Republikā vai ko nosūta no Indijas, neatkarīgi no tā, vai tam ir deklarēta Indijas izcelsme (“pārskatāmais ražojums”), un ko patlaban klasificē ar KN kodiem ex 7019 51 00 un ex 7019 59 00.

         4.   IZMEKLĒŠANA

   a)   Izmeklēšanas periods

               (9)

               Pārskata periods aptvēra laikposmu no 2016. gada 1. jūlija līdz 2017. gada 30. jūnijam. Dati tika vākti no izmeklēšanas perioda, pēc kura tika noteikti paplašinātie pasākumi (no 2012. gada 1. aprīļa līdz 2013. gada 31. martam), līdz pārskata perioda beigām (“pārskatīšanas izmeklēšanas periods”).

               (10)

               Komisija par pārskatīšanas sākšanu oficiāli paziņoja Savienības ražošanas nozarei, pieprasījuma iesniedzējam un Indijas valdībai. Ieinteresētās personas tika aicinātas darīt zināmu savu viedokli un tika informētas par iespēju pieprasīt uzklausīšanu. Netika saņemtas nekādas piezīmes, un ieinteresētās personas nepieprasīja uzklausīšanu Komisijā.

               (11)

               Komisija nosūtīja pieprasījuma iesniedzējam anketu un noteiktajā termiņā saņēma atbildi. Komisija pieprasīja un uz vietas pārbaudīja visu informāciju, kas bija nepieciešama pārskatīšanai. Pieprasījuma iesniedzēja telpās Mumbajā un Umbergaonā (Indija) tika veikts pārbaudes apmeklējums.

         b)   Pieprasījuma iesniedzējs

               (12)

               Pieprasījuma iesniedzējs ir SPG Glass Fibre PVT. LTD – pārskatāmā ražojuma ražotājs eksportētājs Indijā.

         c)   Izmeklēšanas konstatējumi

               (13)

               Komisija pārbaudīja, vai ir izpildīti atbrīvojuma piešķiršanas nosacījumi saskaņā ar pamatregulas 11. panta 4. punktu un 13. panta 4. punktu.

               (14)

               Izmeklēšanā apstiprinājās, ka pieprasījuma iesniedzējs nav eksportējis pārskatāmo ražojumu uz Savienību pretapiešanas izmeklēšanā, kuras rezultātā tika noteikti paplašinātie pasākumi, noteiktajā izmeklēšanas periodā, proti, no 2012. gada 1. aprīļa līdz 2013. gada 31. martam.

               (15)

               Izmeklēšanā apstiprinājās, ka pieprasījuma iesniedzējs nav saistīts ne ar vienu Ķīnas eksportētāju vai ražotāju, kam piemēro antidempinga pasākumus.

               (16)

               Turklāt izmeklēšanā apstiprinājās, ka pieprasījuma iesniedzējs patiešām ražo pārskatāmo ražojumu un nav iesaistīts pasākumu apiešanas praksē. Pieteikuma iesniedzējs ir integrēts ražotājs, kas iegādājas vietējā ražojuma stikla lodītes stikla šķiedras ražošanai un izmanto tās par izejvielu stikla šķiedras sieta audumiem. Gatavais produkts pēc tam tiek pastāvīgi pārdots iekšzemes tirgū. Tā kā pieprasījuma iesniedzējs vēlas eksportēt savas preces, nesen ir notikuši daži eksporta darījumi uz valstīm ārpus Eiropas Savienības.

               (17)

               Izmeklēšanā apstiprinājās, ka pieprasījuma iesniedzējs neiegādājas gatavu pārskatāmo ražojumu no Ķīnas Tautas Republikas, lai to tālāk pārdotu vai pārsūtītu uz Savienību.

               (18)

               Pieprasījuma iesniedzējs arī varēja sniegt līgumiski saistošus rakstiskus pierādījumus, kuros bija norādīts pienākums nosūtīt pārskatāmo ražojumu pircējam Savienībā. Sūtīšana vēl nav notikusi, jo pastāvēja savstarpēja vienošanās pirms tam sagaidīt šīs procedūras rezultātus.

               (19)

               Ar iepriekš minētajiem konstatējumiem tika iepazīstināts pieprasījuma iesniedzējs un Savienības ražošanas nozare, un tiem tika dota iespēja sniegt piezīmes. Pieprasījuma iesniedzējs atbildēja, ka piekrīt Komisijas secinājumiem.

               (20)

               Pēc informācijas izpaušanas piezīmes sniedza Savienības ražošanas nozare, iebilstot pret atbrīvojumu. Tā jo īpaši pauda šaubas par SPG ražošanas integrētību un konstatējumu, ka izejvielas nav Ķīnas izcelsmes. Tā arī apstrīdēja to, ka SPG pati censtos ražot stikla šķiedru, jo tas nozīmētu novecojušu kausēšanas procesu ar pārmērīgi augstām enerģijas izmaksām. Tā sūdzējās, ka publiski pieejamie lietas materiāli neļauj tai novērst šīs bažas, jo īpaši saistībā ar agrāk reģistrētajiem datiem.

               (21)

               Komisija publiski pieejamajiem lietas materiāliem pievienoja paskaidrojumu, kurā apstiprina, ka no 2016. gada, kad tika nopirktas attiecīgās iekārtas, SPG C tipa stikla šķiedras pavedienu un priekšdzijas iegādi aizstāja ar stikla šķiedras ražošanu no stikla šķiedras lodītēm, ko iegādājas Indijā, un tādējādi SPG kļuva par integrētu attiecīgā ražojuma ražotāju. Šie fakti un attiecīgais enerģijas izmaksu pieaugums tika apstiprināts pārbaudē uz vietas. Tomēr konstatējumi neļauj spriest par ražošanas procesa atbilstību. Tāpēc Savienības ražošanas nozares apgalvojumi tika noraidīti.

         d)   Secinājumi

               (22)

               Saskaņā ar minētajiem konstatējumiem, kas aprakstīti no 13. līdz 18. apsvērumā, Komisija secina, ka pieprasījuma iesniedzējs atbilst atbrīvojuma piešķiršanas nosacījumiem saskaņā ar pamatregulas 11. panta 4. punktu un 13. panta 4. punktu un būtu jāiekļauj to uzņēmumu sarakstā, kuri ir atbrīvoti no antidempinga maksājuma, kas noteikts ar Īstenošanas regulu (ES) 2017/1993.

               (23)

               Saskaņā ar pamatregulas 13. panta 4. punktu pieprasījuma iesniedzēja ražotā pārskatāmā ražojuma importam piešķirtais atbrīvojums no paplašinātajiem pasākumiem paliek spēkā, ja atbrīvojums ir pamatots ar galīgi konstatētajiem faktiem. Ja jauni pirmšķietami pierādījumi liecina par kaut ko citu, Komisija var sākt izmeklēšanu, lai noteiktu, vai ir pamats atsaukt atbrīvojumu.

               (24)

               Pieprasījuma iesniedzēja ražotā pārskatāmā ražojuma importam atbrīvojums no paplašinātajiem pasākumiem tika piešķirts, pamatojoties uz šajā pārskatīšanā konstatētajiem faktiem. Tādējādi šis atbrīvojums ir piemērojams tikai tāda pārskatāmā ražojuma importam, ko nosūta no Indijas un ko ražo iepriekš minētā konkrētā juridiskā persona. Atbrīvojums nebūtu jāattiecina uz importētu pārskatāmo ražojumu, ko ražojis kāds uzņēmums, kura nosaukums nav konkrēti norādīts Īstenošanas regulas (ES) 2017/1993 1. panta 3. punktā, ieskaitot uzņēmumus, kas ir saistīti ar konkrēti norādītajiem uzņēmumiem, un tam būtu jāpiemēro minētajā regulā noteiktā atlikusī maksājuma likme.

               (25)

               Īstenošanas regula (ES) 2017/1993 būtu jāgroza, tās 1. panta 3. punktā iekļaujot SPG Glass Fibre PVT. LTD.

               (26)

               Lai izmantotu atbrīvojumu, muitas dienestiem būtu jāuzrāda rēķins, kas atbilst konkrētām prasībām. Tiek norādīts, ka šāda pati prasība ir piemērojama Montex Glass Fibre Industries Pvt.Ltd un Pyrotek India Pvt. Ltd. Šie uzņēmumi jau ir saņēmuši atbrīvojumu no spēkā esošajiem pasākumiem. Tā kā šis nosacījums nebija iekļauts Īstenošanas regulā (ES) 2017/1993, šis trūkums tiek labots ar šo regulu.

         5.   KOMITOLOĢIJAS PRASĪBAS

               (27)

               Šī regula ir saskaņā ar atzinumu, ko sniegusi ar Regulas (ES) 2016/1036 15. panta 1. punktu izveidotā komiteja,

         IR PIEŅĒMUSI ŠO REGULU.
   1. pants
   Īstenošanas regulu (ES) 2017/1993 groza šādi:

               1)

               regulas 1. panta 3. punktu aizstāj ar šādu
               “3.   Ar šo galīgo antidempinga maksājumu, kuru piemēro Ķīnas Tautas Republikas izcelsmes importam, kā noteikts 2. punktā, paplašina, attiecinot to arī uz to pašu stikla šķiedras sieta audumu importu, ko nosūta no Indijas un Indonēzijas, neatkarīgi no tā, vai tiem deklarēta Indijas un Indonēzijas izcelsme (Taric kodi 7019510014, 7019510015, 7019590014 un 7019590015), izņemot ražojumus, kurus ražo Montex Glass Fibre Industries Pvt. Ltd (Taric papildu kods B942), Pyrotek India Pvt. Ltd (Taric papildu kods C051) un SPG GLASS FIBRE PVT. LTD (Taric papildu kods C205), uz to pašu stikla šķiedras sieta audumu importu, ko nosūta no Malaizijas, neatkarīgi no tā, vai tiem deklarēta Malaizijas izcelsme (Taric kodi 7019510011 un 7019590011), kā arī uz to pašu stikla šķiedras sieta audumu importu, ko nosūta no Taivānas un Taizemes, neatkarīgi no tā, vai tiem deklarēta Taivānas un Taizemes izcelsme (Taric kodi 7019510012, 7019510013, 7019590012 un 7019590013).

                  Montex Glass Fibre Industries Pvt. Ltd, Pyrotek India Pvt. Ltd un SPG Glass Fibre PVT. LTD piešķirto atbrīvojumu piemēro, ja dalībvalstu muitas dienestiem tiek uzrādīts derīgs rēķins, kas atbilst šīs regulas II pielikumā izklāstītajām prasībām. Ja neiesniedz šādu rēķinu, piemēro 1. punktā noteikto antidempinga maksājumu.”;

               2)

               šīs regulas pielikumā esošo tekstu pievieno kā II pielikumu.

         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 30. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  Padomes 2011. gada 3. augusta Īstenošanas regula (ES) Nr. 791/2011, ar ko nosaka galīgo antidempinga maksājumu un galīgi iekasē pagaidu maksājumu, kurš noteikts konkrētu Ķīnas Tautas Republikas izcelsmes stikla šķiedras sieta audumu importam (OV L 204, 9.8.2011., 1. lpp.).

      (3)  Padomes 2013. gada 16. decembra Īstenošanas regula (ES) Nr. 1371/2013, ar kuru galīgo antidempinga maksājumu, kas ar Īstenošanas regulu (ES) Nr. 791/2011 noteikts konkrētu Ķīnas Tautas Republikas izcelsmes stikla šķiedras sieta audumu importam, attiecina arī uz konkrētu stikla šķiedras sieta audumu importu, kurus nosūta no Indijas un Indonēzijas, neatkarīgi no tā, vai tiem deklarēta Indijas un Indonēzijas izcelsme (OV L 346, 20.12.2013., 20. lpp.).

      (4)  Komisijas 2015. gada 9. septembra Īstenošanas regula (ES) 2015/1507, ar ko groza Padomes Īstenošanas regulu (ES) Nr. 1371/2013, ar kuru galīgo antidempinga maksājumu, kas noteikts konkrētu Ķīnas Tautas Republikas izcelsmes stikla šķiedras sieta audumu importam, attiecina arī uz importu, kuru cita starpā nosūta no Indijas, neatkarīgi no tā, vai ir deklarēta Indijas izcelsme (OV L 236, 10.9.2015., 1. lpp.).

      (5)  Padomes 2012. gada 16. jūlija Īstenošanas regula (ES) Nr. 672/2012, ar ko galīgo antidempinga maksājumu, kurš ar Īstenošanas regulu (ES) Nr. 791/2011 noteikts konkrētu Ķīnas Tautas Republikas izcelsmes stikla šķiedras sieta audumu importam, attiecina uz konkrētu stikla šķiedras sieta audumu importu, kuru nosūta no Malaizijas, deklarējot vai nedeklarējot Malaizijas izcelsmi (OV L 196, 24.7.2012., 1. lpp.).

      (6)  Padomes 2013. gada 10. janvāra Īstenošanas regula (ES) Nr. 21/2013, ar kuru konkrētu Ķīnas Tautas Republikas izcelsmes stikla šķiedras sieta audumu importam ar Īstenošanas regulu (ES) Nr. 791/2011 noteikto galīgo antidempinga maksājumu attiecina arī uz konkrētu stikla šķiedras sieta audumu importu, ko nosūta no Taivānas un Taizemes, neatkarīgi no tā, vai tam ir vai nav deklarēta Taivānas un Taizemes izcelsme (OV L 11, 16.1.2013., 1. lpp.).

      (7)  Komisijas 2017. gada 6. novembra Īstenošanas regula (ES) 2017/1993, ar ko pēc termiņbeigu pārskatīšanas, kura veikta saskaņā ar Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu konkrētu Ķīnas Tautas Republikas izcelsmes stikla šķiedras sieta audumu importam, attiecinot to arī uz konkrētu stikla šķiedras sieta audumu importu, ko nosūta no Indijas, Indonēzijas, Malaizijas, Taivānas un Taizemes, deklarējot vai nedeklarējot minēto valstu izcelsmi (OV L 288, 7.11.2017., 4. lpp.).

      (8)  Komisijas 2017. gada 31. augusta Īstenošanas regula (ES) 2017/1514, ar ko sāk pārskatīt Padomes Īstenošanas regulu (ES) Nr. 1371/2013 (ar kuru galīgo antidempinga maksājumu, kas ar Īstenošanas regulu (ES) Nr. 791/2011 noteikts konkrētu Ķīnas Tautas Republikas izcelsmes stikla šķiedras sieta audumu importam, attiecina arī uz konkrētu stikla šķiedras sieta audumu importu, kurus nosūta no Indijas un Indonēzijas, neatkarīgi no tā, vai tiem deklarēta Indijas un Indonēzijas izcelsme), lai izvērtētu iespēju atbrīvot vienu Indijas ražotāju eksportētāju no šo pasākumu piemērošanas, atceļot antidempinga maksājumu attiecībā uz importu, ko veic minētais ražotājs eksportētājs, un paredzot minētā ražotāja eksportētāja importa reģistrāciju (OV L 226, 1.9.2017., 1. lpp.).

      PIELIKUMS
      “
            II PIELIKUMS
            Šīs regulas 1. pantā minētajā derīgajā rēķinā jābūt izrakstītājas struktūrvienības amatpersonas parakstītam paziņojumam šādā formā:

                        1)

                        rēķina izrakstītājas struktūrvienības amatpersonas vārds, uzvārds un amats;

                        2)

                        šāds paziņojums:
                        “Es, apakšā parakstījies, apliecinu, ka eksportam uz Eiropas Savienību pārdotais (apjoms) (attiecīgais ražojums), uz ko attiecas šis rēķins, ir ražots (uzņēmuma nosaukums un adrese) (Taric papildu kods) (attiecīgā valsts). Apliecinu, ka šajā rēķinā sniegtā informācija ir pilnīga un pareiza.”;

                        3)

                        datums un paraksts.

                  ”


title: Komisijas Īstenošanas regula (ES) 2018/791 (2018. gada 31. maijs), ar kuru groza Regulu (EK) Nr. 690/2008, ar ko atzīst aizsargājamās zonas, kuras Kopienā pakļautas konkrētiem augu veselības apdraudējumiem

text:
                  1.6.2018

                  LV

                  Eiropas Savienības Oficiālais Vēstnesis

                  L 136/1

            KOMISIJAS ĪSTENOŠANAS REGULA (ES) 2018/791
      (2018. gada 31. maijs),
      ar kuru groza Regulu (EK) Nr. 690/2008, ar ko atzīst aizsargājamās zonas, kuras Kopienā pakļautas konkrētiem augu veselības apdraudējumiem
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 2. panta 1. punkta h) apakšpunktu,
      ņemot vērā Apvienotās Karalistes, Grieķijas, Itālijas, Īrijas, Lietuvas, Maltas, Portugāles, Slovākijas, Slovēnijas, Somijas un Zviedrijas iesniegtos pieprasījumus,
      tā kā:

                  (1)

                  Ar Komisijas Regulu (EK) Nr. 690/2008 (2) konkrētas dalībvalstis un konkrēti dalībvalstu apgabali tika atzīti par aizsargājamām zonām attiecībā uz konkrētiem kaitīgiem organismiem. Dažos gadījumos minētais statuss tika piešķirts uz ierobežotu laiku, lai attiecīgajai dalībvalstij ļautu sniegt visu nepieciešamo informāciju, kas apliecinātu, ka konkrētie kaitīgie organismi attiecīgajā dalībvalstī vai apgabalā nav sastopami, vai ļautu pabeigt konkrētā organisma izskaušanu. Kopš tā laika dažu dalībvalstu konkrētās aizsargājamās zonās ir notikušas nozīmīgas pārmaiņas attiecībā uz augu veselības statusu.

                  (2)

                  Somijas teritorija tika atzīta par pastāvīgi aizsargājamo zonu attiecībā uz Bemisia tabaci Genn. (Eiropas populācijas). Somija pieprasīja aizsargājamās zonas statusu atcelt nepietiekama pastāvīgā ekonomikas un augu veselības guvuma dēļ. Tāpēc Somija vairs nebūtu atzīstama par aizsargājamo zonu attiecībā uz Bemisia tabaci Genn (Eiropas populācijas).

                  (3)

                  Portugāles Azoru salu teritorija līdz 2018. gada 30. aprīlim bija atzīta par aizsargājamo zonu attiecībā uz Globodera pallida (Stone) Behrens, Globodera rostochiensis (Wollenweber) Behrens un Rhynchophorus ferrugineus (Olivier). No Portugāles sniegtās papildu informācijas izriet, ka Azoru salu teritorija joprojām ir brīva no minētajiem organismiem. Tāpēc Azoru salas attiecībā uz minētajiem kaitīgajiem organismiem būtu jāatzīst par aizsargājamo zonu, nenosakot laika ierobežojumu.

                  (4)

                  Īrija un Apvienotā Karaliste pieprasījušas attiecīgi Īrijas un Ziemeļīrijas teritoriju atzīt par aizsargājamām zonām attiecībā uz Liriomyza huidobrensis (Blanchard) un Liriomyza trifolii (Burgess). Pamatojoties uz apsekojumiem, kas Īrijā veikti kopš 2011. gada un Ziemeļīrijā (Apvienotajā Karalistē) – kopš 2012. gada, Īrija un Apvienotā Karaliste ir iesniegušas pierādījumus, ka attiecīgie kaitīgie organismi attiecīgajās to teritorijās nav sastopami, lai gan tajās ir minētajiem organismiem labvēlīgi apstākļi. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Tāpēc Īrija un Apvienotās Karalistes Ziemeļīrijas teritorija attiecībā uz Liriomyza huidobrensis un Liriomyza trifolii būtu jāatzīst par aizsargājamo zonu līdz 2020. gada 30. aprīlim.

                  (5)

                  Īrijas, Maltas un Apvienotās Karalistes teritorijas līdz 2018. gada 30. aprīlim bija atzītas par aizsargājamo zonu attiecībā uz Paysandisia archon (Burmeister). No Īrijas, Maltas un Apvienotās Karalistes sniegtās papildu informācijas izriet, ka to teritorijas joprojām ir brīvas no minētā organisma. Tāpēc Īrija, Malta un Apvienotā Karaliste būtu jāatzīst par aizsargājamo zonu attiecībā uz Paysandisia archon, nenosakot laika ierobežojumu.

                  (6)

                  Īrijas un Apvienotās Karalistes teritorijas līdz 2018. gada 30. aprīlim bija atzītas par aizsargājamo zonu attiecībā uz Rhynchophorus ferrugineus (Olivier). No Īrijas un Apvienotās Karalistes sniegtās papildu informācijas izriet, ka to teritorijas joprojām ir brīvas no minētā organisma. Tāpēc Īrija un Apvienotā Karaliste būtu jāatzīst par aizsargājamo zonu attiecībā uz Paysandisia archon, nenosakot laika ierobežojumu.

                  (7)

                  Apvienotās Karalistes teritorija līdz 2018. gada 30. aprīlim bija atzīta par aizsargājamo zonu attiecībā uz Thaumetopoea pityocampa Denis & Schiffermüller un ‘Candidatus Phytoplasma ulmi’. No Apvienotās Karalistes sniegtās papildu informācijas izriet, ka tās teritorija joprojām ir brīva no minētajiem kaitīgajiem organismiem. Tāpēc Apvienotā Karaliste attiecībā uz minēto kaitīgo organismu būtu jāatzīst par aizsargājamo zonu, nenosakot laika ierobežojumu.

                  (8)

                  Apvienotās Karalistes teritorija, izņemot konkrētas vietējo pašvaldību teritorijas, līdz 2018. gada 30. aprīlim bija atzīta par aizsargājamo zonu attiecībā uz Thaumetopoea processionea L. Apvienotās Karalistes iesniegtā informācija liecina, ka tagad Thaumetopoea processionea L. ir ieviesies šo vietējo pašvaldību teritorijās: Bārkinga un Degenema, Bezildona, Beizingstoka un Dīna, Beksli, Breknelforista, Brentvuda, Broksborna, Kāslpointa, Čelmsforda, Čiltema, Kroli, Dakorama, Dārtforda, Īsthārfordšīra, Enfīlda, Epingforesta, Greivšema, Griniča, Hārlova, Hārta, Heiveringa, Hertsmere, Horšema, Litlesforda, Medveja, Midsaseksa, Molveli, Ņūema, Northārfordšīra, Redbridža, Raigita un Bensteda, Rašmūra, Sevenoksa, Sautbedfordšīra, Sautbaksa, Senolbensa, Sarihīta, Tendridža, Trīriversa, Taroka, Tanbridža un Malinga, Voltemforesta, Votforda, Veiverlija, Velvinhetfīlda, Vindzora un Meidenheda, Vokingema un Vikomba. Tāpēc minētie apgabali turpmāk vairs nebūtu atzīstami par Apvienotās Karalistes aizsargājamās zonas daļu un minētie apgabali būtu jāpievieno to vietējo pašvaldību teritoriju sarakstam, kas izslēgtas no aizsargājamās zonas. Iesniegtā informācija turklāt liecina, ka pārējā Apvienotās Karalistes teritorija, kas attiecībā uz Thaumetopoea processionea L. ir atzīta par aizsargājamo zonu, joprojām šķiet brīva no minētā kaitīgā organisma. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Tāpēc Apvienotā Karaliste, izņemot minēto vietējo pašvaldību teritorijas, būtu jāatzīst par aizsargājamo zonu attiecībā uz Thaumetopoea processionea L. līdz 2020. gada 30. aprīlim.

                  (9)

                  Itālijā esošā Sicīlijas teritorija tika atzīta par pastāvīgi aizsargājamo zonu attiecībā uz Erwinia amylovora (Burr.) Winsl. et al. Itālijas iesniegtā informācija liecina, ka Erwinia amylovora (Burr.) Winsl. et al. ir ieviesusies Sicīlijas Čezāro (Mesīnas province), Maniake, Bronte, Adrāno (Katānijas province), Čenturipe, Regalbuto un Troina (Ennas province) pašvaldībās. Tāpēc Čezāro (Mesīnas province), Maniake, Bronte, Adrāno (Katānijas province), Čenturipe, Regalbuto un Troina (Ennas province) pašvaldības attiecībā uz Erwinia amylovora (Burr.) Winsl. et al. turpmāk vairs nebūtu atzīstamas par Itālijas Sicīlijas teritorijas aizsargājamās zonas daļu.

                  (10)

                  Turklāt konkrētas Itālijas teritorijas daļas līdz 2018. gada 30. aprīlim bija atzītas par aizsargājamo zonu attiecībā uz Erwinia amylovora (Burr.) Winsl. et al. Itālijas iesniegtā informācija liecina, ka Erwinia amylovora (Burr.) Winsl. et al. ir ieviesusies Parmas un Pjačencas provincēs, kuras ir Emīlijas-Romanjas vienīgās daļas, kas atzītas par aizsargājamo zonu attiecībā uz Erwinia amylovora (Burr.) Winsl. et al.Tāpēc Emīlija-Romanja vairs nebūtu atzīstama par Itālijas aizsargājamās zonas daļu. Iesniegtā informācija turklāt liecina, ka pārējā Itālijas teritorija, kas attiecībā uz Erwinia amylovora (Burr.) Winsl. et al. bija atzīta par aizsargājamo zonu līdz 2018. gada 30. aprīlim, joprojām šķiet brīva no minētā kaitīgā organisma. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Tāpēc Itālijas teritorija, kas attiecībā uz Erwinia amylovora (Burr.) Winsl. et al. līdz 2018. gada 30. aprīlim bija atzīta par aizsargājamo zonu, attiecībā uz Erwinia amylovora (Burr.) Winsl. et al., izņemot konkrētas provinces, tostarp Parmas un Pjačencas provinces Emīlijā-Romanjā, būtu jāatzīst par aizsargājamo zonu līdz 2020. gada 30. aprīlim.

                  (11)

                  Ziemeļīrijas teritorija, izņemot konkrētas administratīvās teritorijas, attiecībā uz Erwinia amylovora (Burr.) Winsl. et al. bija atzīta par daļu no Apvienotās Karalistes aizsargājamās zonas. Apvienotās Karalistes iesniegtā informācija liecina, ka Erwinia amylovora (Burr.) Winsl. et al. ir ieviesusies arī citviet Ziemeļīrijā, un pieprasījusi atcelt aizsargājamās zonas statusu attiecībā uz visu Ziemeļīrijas teritoriju. Tāpēc Ziemeļīrija attiecībā uz Erwinia amylovora (Burr.) Winsl. et al. turpmāk vairs nebūtu atzīstama par Apvienotās Karalistes aizsargājamās zonas daļu.

                  (12)

                  Īrijas, Lietuvas, Slovēnijas un Slovākijas teritorijas, izņemot konkrētus apgabalus, līdz 2018. gada 30. aprīlim bija atzītas par aizsargājamo zonu attiecībā uz Erwinia amylovora (Burr.) Winsl. et al. No Īrijas, Lietuvas, Slovēnijas un Slovākijas sniegtās papildu informācijas izriet, ka sporādiskie un izolētie minētā kaitīgā organisma [sastopamības] uzliesmojumi dažās aizsargājamās zonas daļās vai nu ir, vai tiek izskausti un ka pārējā to teritorijas daļa, izņemot konkrētus apgabalus, joprojām ir brīva no minētā kaitīgā organisma. Minētā informācija liecina, ka līdz šim neviena uzliesmojuma izskaušanai nav vajadzējis vairāk kā divus gadus. Tomēr būtu jāturpina veikt turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Tāpēc Īrijas, Lietuvas, Slovēnijas un Slovākijas teritorijas, izņemot konkrētus apgabalus, attiecībā uz Erwinia amylovora (Burr.) Winsl. et al. būtu jāatzīst par aizsargājamo zonu līdz 2020. gada 30. aprīlim.

                  (13)

                  Apvienotās Karalistes teritorija līdz 2018. gada 30. aprīlim bija atzīta par aizsargājamo zonu attiecībā uz Xanthomonas arboricola pv. pruni (Smith) Vauterin et al. No Apvienotās Karalistes sniegtās papildu informācijas izriet, ka sporādiskie un izolētie minētā kaitīgā organisma sastopamības uzliesmojumi dažās aizsargājamās zonas daļās vai nu ir, vai tiek izskausti un ka pārējā teritorijas daļa joprojām ir brīva no minētā kaitīgā organisma. Minētā informācija liecina, ka līdz šim neviena uzliesmojuma izskaušanai nav vajadzējis vairāk kā divus gadus. Tomēr būtu jāturpina veikt izskaušanas pasākumus un turpmākus apsekojumus. Minētajiem apsekojumiem arī turpmāk būtu jānorit Komisijas pakļautībā esošu ekspertu uzraudzībā. Tāpēc Apvienotajai Karalistei attiecībā uz Xanthomonas arboricola pv. pruni (Smith) Vauterin et al. piešķirtais aizsargājamās zonas statuss būtu jāpagarina līdz 2020. gada 30. aprīlim.

                  (14)

                  Īrija līdz 2018. gada 30. aprīlim bija atzīta par aizsargājamo zonu attiecībā uz Ceratocystis platani (J.M. Walter) Engelbr. & T.C. Harr. No Īrijas sniegtās papildu informācijas izriet, ka tās teritorija joprojām ir brīva no minētā kaitīgā organisma. Tāpēc Īrija attiecībā uz minēto kaitīgo organismu būtu jāatzīst par aizsargājamo zonu, nenosakot laika ierobežojumu.

                  (15)

                  Apvienotās Karalistes Ziemeļīrijas teritorija bija atzīta par aizsargājamo zonu attiecībā uz Gremmeniella abietina (Lag.) Morelet. Apvienotās Karalistes iesniegtā informācija liecina, ka Gremmeniella abietina (Lag.) Morelet ir ieviesies Ziemeļīrijā. Tāpēc Ziemeļīrija vairs nebūtu atzīstama par aizsargājamo zonu attiecībā uz Gremmeniella abietina (Lag.) Morelet.

                  (16)

                  Grieķijas teritorija, izņemot konkrētas reģionālās vienības, bija atzīta par aizsargājamo zonu attiecībā uz citrusu tristēzas vīrusu (Eiropas celmiem). Grieķijas iesniegtā informācija liecina, ka tagad citrusu tristēzas vīruss (Eiropas celmi) ir ieviesies arī reģionālajās vienībās Arta un Lakonija. Tāpēc reģionālās vienības Arta un Lakonija turpmāk vairs nebūtu atzīstamas par Grieķijas aizsargājamām zonām attiecībā uz citrusu tristēzas vīrusu (Eiropas celmiem).

                  (17)

                  Zviedrijas teritorija ir atzīta par aizsargājamo zonu attiecībā uz tomātu plankumainās vītes vīrusu. Zviedrija pieprasīja aizsargājamās zonas statusu atcelt, jo pastāvīgais tautsaimniecības guvums ir nepietiekams. Tāpēc Zviedrija vairs nebūtu atzīstama par aizsargājamo zonu attiecībā uz tomātu plankumainās vītes vīrusu.

                  (18)

                  Skaidrības labad būtu jāaizstāj viss Regulas (EK) Nr. 690/2008 pielikums.

                  (19)

                  Tāpēc Regula (EK) Nr. 690/2008 būtu attiecīgi jāgroza.

                  (20)

                  Konkrēti apgabali saskaņā ar Regulu (EK) Nr. 690/2008 ir atzīti par aizsargājamām zonām līdz 2018. gada 30. aprīlim, tāpēc, lai nodrošinātu juridisko nepārtrauktību un izvairītos no tirdzniecības traucējumiem, šī regula būtu jāpiemēro no 2018. gada 1. maija.

                  (21)

                  Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Regulas (EK) Nr. 690/2008 I pielikumu aizstāj ar šīs regulas pielikumu.
      2. pants
      Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
      To piemēro no 2018. gada 1. maija.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 31. maijā

               Komisijas vārdā –

               priekšsēdētājs

            Jean-Claude JUNCKER

         (1)  OV L 169, 10.7.2000., 1. lpp.

         (2)  Komisijas 2008. gada 4. jūlija Regula (EK) Nr. 690/2008, ar ko atzīst aizsargājamās zonas, kuras Kopienā pakļautas konkrētiem augu veselības apdraudējumiem (OV L 193, 22.7.2008., 1. lpp.).

         PIELIKUMS
         Regulas (EK) Nr. 690/2008 I pielikumu aizstāj ar šādu:
         “
               I PIELIKUMS

                  Zonas, ko Kopienā atzīst par “aizsargājamām zonām” saistībā ar kaitīgo(-ajiem) organismu(-iem), kas iekļauts(-i) sarakstā iepretī attiecīgās zonas nosaukumam

                           Kaitīgie organismi

                           Aizsargājamās zonas: valstu teritorijas

                     a)   Kukaiņi, ērces un nematodes visās attīstības stadijās

                                       1.

                                          Anthonomus grandis (Boh.)

                           Grieķija, Spānija (Andalūzija, Katalonija, Estremadura, Mursija, Valensija)

                                       2.

                                          Bemisia tabaci Genn. (Eiropas populācijas)

                           Īrija, Portugāle (Azoru salas, Iekšbeira, Piejūras Beira, apgabals starp Douru un Miņu un Trašošmonteša), Zviedrija, Apvienotā Karaliste

                                       3.

                                          Cephalcia lariciphila (Klug.)

                           Īrija, Apvienotā Karaliste (Ziemeļīrija, Menas Sala un Džērsija)

                                       3.1.

                                          Daktulosphaira vitifoliae (Fitch)

                           Kipra

                                       4.

                                          Dendroctonus micans Kugelan

                           Īrija, Grieķija, Apvienotā Karaliste (Ziemeļīrija, Menas Sala un Džērsija)

                                       4.1.

                                          Dryocosmus kuriphilus Yasumatsu

                           Īrija, Apvienotā Karaliste

                                       5.

                                          Gilpinia hercyniae (Hartig)

                           Īrija, Grieķija, Apvienotā Karaliste (Ziemeļīrija, Menas Sala un Džērsija)

                                       6.

                                          Globodera pallida (Stone) Behrens

                           Latvija, Portugāle (Azoru salas), Slovēnija, Slovākija, Somija

                                       6.1.

                                          Globodera rostochiensis (Wollenweber) Behrens

                           Portugāle (Azoru salas)

                                       7.

                                          Gonipterus scutellatus Gyll.

                           Grieķija, Portugāle (Azoru salas)

                                       8.

                                          Ips amitinus Eichhof

                           Īrija, Grieķija, Apvienotā Karaliste

                                       9.

                                          Ips cembrae Heer

                           Īrija, Grieķija, Apvienotā Karaliste (Ziemeļīrija un Menas Sala)

                                       10.

                                          Ips duplicatus Sahlberg

                           Īrija, Grieķija, Apvienotā Karaliste

                                       11.

                                          Ips sexdentatus Bőrner

                           Īrija, Kipra, Apvienotā Karaliste (Ziemeļīrija un Menas Sala)

                                       12.

                                          Ips typographus Heer

                           Īrija, Apvienotā Karaliste

                                       13.

                                          Leptinotarsa decemlineata Say

                           Īrija, Spānija (Ibisa un Menorka), Kipra, Malta, Portugāle (Azoru salas un Madeira), Somija (Ālandes, Hemes, Kimi, Pirkanmā, Satakuntas, Turku, Ūsimā rajons), Zviedrija (Blēkinges, Gotlandes, Hallandes, Kalmaras un Skones lēnes), Apvienotā Karaliste

                                       14.

                                          Liriomyza bryoniae (Kaltenbach)

                           Īrija, Apvienotā Karaliste (Ziemeļīrija)

                                       14.01.

                                          Liriomyza huidobrensis (Blanchard)

                           Īrija (līdz 2020. gada 30. aprīlim), Apvienotā Karaliste (Ziemeļīrija) (līdz 2020. gada 30. aprīlim)

                                       14.02.

                                          Liriomyza trifolii (Burgess)

                           Īrija (līdz 2020. gada 30. aprīlim), Apvienotā Karaliste (Ziemeļīrija) (līdz 2020. gada 30. aprīlim)

                                       14.1.

                                          Paysandisia archon (Burmeister)

                           Īrija, Malta, Apvienotā Karaliste

                                       14.2.

                                          Rhynchophorus ferrugineus (Olivier)

                           Īrija, Portugāle (Azoru salas), Apvienotā Karaliste

                                       15.

                                          Sternochetus mangiferae Fabricius

                           Spānija (Granada un Malaga), Portugāle (Alentežu, Algarve un Madeira)

                                       15.1.

                                          Thaumetopoea pityocampa Denis & Schiffermüller

                           Apvienotā Karaliste

                                       16.

                                          Thaumetopoea processionea L.

                           Īrija, Apvienotā Karaliste (izņemot šo vietējo pašvaldību teritorijas: Bārkinga un Degenema, Bārneta, Bezildona, Beizingstoka un Dīna, Beksli, Breknelforista, Brenta, Brentvuda, Bromli, Broksborna, Kemdena, Kāslpointa, Čelmsforda, Čiltema, Londonas Sitija, Vestminsteras Sitija, Kroli, Kroidona, Dakorama, Dārtforda, Īlinga, Īsthārfordšīra, Elmbridžas apgabals, Enfīlda, Epingforesta, Epsomas un Jūelas apgabals, Greivšema, Griniča, Gildforda, Hekni, Hemersmita un Fulema, Heringi, Hārlova, Harova, Hārta, Heiveringa, Hertsmere, Hilingdona, Horšema, Hounslova, Islingtona, Kensingtona un Čelsi, Kingstona pie Temzas, Lembeta, Lūišema, Litlesforda, Medveja, Mērtona, Midsaseksa, Molveli, Ņūema, Northārfordšīra, Redinga, Redbridža, Raigita un Bensteda, Ričmonda pie Temzas, Ranimīdas apgabals, Rašmūra, Sevenoksa, Slau, Sautbedfordšīra, Sautbaksa, Sautoksfordšīra, Sautvarka, Spelthornas apgabals, Senolbensa, Satona, Sarihīta, Tendridža, Trīriversa, Taroka, Tanbridža un Malinga, Tauerhemlitsa, Voltemforesta, Vondsvērta, Votforda, Veiverlija, Velvinhetfīlda, Vestbārkšīra, Vindzora un Meidenheda, Vokinga, Vokingema un Vikomba) (līdz 2020. gada 30. aprīlim)

                     b)   Baktērijas

                                       01.

                                       ‘Candidatus Phytoplasma ulmi’

                           Apvienotā Karaliste

                                       1.

                                          Curtobacterium flaccumfaciens pv. flaccumfaciens (Hedges) Col.

                           Grieķija, Spānija

                                       2.

                                          Erwinia amylovora (Burrill) Winslow et al.

                                       —

                                       Igaunija, Spānija (izņemot Andalūzijas, Aragonas, Kastīlijas-Lamančas, Kastīlijas un Leonas, Estremaduras autonomos apgabalus, Madrides, Mursijas, Navarras un Larjohas autonomos apgabalus, Gipuskojas provinci (Basku zeme), Gariges, Nogeras, Pladurdžeļas, Segrias un Urdžeļas komarkas Ļeidas provincē (Katalonijas autonomajā apgabalā) un Alvoračes un Turisas pašvaldības Valensijas provincē, Altovinalopo un Vidusvinalopo komarkas Alikantes provincē (Valensijas apgabalā), Francija (Korsika), Itālija (Abruco, Bazilikata, Kalabrija, Kampānija, Lacio, Ligūrija, Marke, Molīze, Pjemonta (izņemot Buskas, Čentallo un Tarantaskas komūnas Kuneo provincē), Sardīnija, Sicīlija (izņemot Čezāro (Mesīnas province), Maniakes, Brontes, Adrano (Katānijas province) un Čenturipes, Regalbuto un Troinas (Ennas province) pašvaldības), Toskāna, Umbrija, Valle d'Aosta), Latvija, Portugāle, Somija, Apvienotā Karaliste (Menas Sala, Normandijas salas),

                                       —

                                       un līdz 2020. gada 30. aprīlim: Īrija (izņemot Golvejas pilsētu), Itālija (Apūlija, Lombardija (izņemot Milānas, Mantujas, Sondrio un Varēzes provinces), Veneto (izņemot Rovigo un Venēcijas provinces, Barbonas, Boara Pizāni, Kastelbaldo, Mazi, Pjačenca d'Adidžes, Santurbāno un Veskovanas komūnas Padujas provincē un apgabalu uz dienvidiem no automaģistrāles A4 Veronas provincē)), Lietuva (izņemot Babtu un Ķēdaiņu pašvaldības (Kauņas reģions)), Slovēnija (izņemot Goreņskas, Koroškas, Mariboras un Notraņskas reģionus, kā arī Lendavas un Renčes-Vogrsko kopienas (uz dienvidiem no autoceļa H4)), Slovākija (izņemot Dunajska Stredas, Hronovces, Hronske Kļačanu (Levices apriņķis), Dvoru pie Žitavas (Nove Zāmku apriņķis), Malinecas (Poltāras apriņķis), Hrhovas (Rožņavas apriņķis), Veļke Ripņanu (Topoļčanu apriņķis), Kazimīras, Luhiņas, Mali Horešas, Svetušes un Zatīnas (Trebišovas apriņķis) kopienas))

                                       3.

                                          Xanthomonas arboricola pv. pruni (Smith) Vauterin et al.

                           Apvienotā Karaliste (līdz 2020. gada 30. aprīlim)

                     c)   Sēnes

                                       01.

                                          Ceratocystis platani (J.M.Walter) Engelbr. & T.C.Harr.

                           Īrija, Apvienotā Karaliste

                                       02.

                                          Cryphonectria parasitica (Murrill) Barr.

                           Čehijas Republika, Īrija, Zviedrija, Apvienotā Karaliste

                                       1.

                                          Glomerella gossypii Edgerton

                           Grieķija

                                       2.

                                          Gremmeniella abietina (Lag.) Morelet

                           Īrija

                                       3.

                                          Hypoxylon mammatum (Wahlenberg) J. Miller

                           Īrija, Apvienotā Karaliste (Ziemeļīrija)

                     d)   Vīrusi un vīrusiem līdzīgi organismi

                                       1.

                                       Biešu nekrotiskās dzīslu dzeltēšanas vīruss

                           Īrija, Francija (Bretaņa), Portugāle (Azoru salas), Somija, Apvienotā Karaliste (Ziemeļīrija)

                                       3.

                                       Citrusu tristēzas vīruss (Eiropas celmi)

                           Grieķija (izņemot Argolidas, Artas, Hanjas un Lakonijas reģionālās pārvaldes vienības), Malta, Portugāle (izņemot Algarvi, Madeiru un Odemiras pašvaldību Alentežu reģionā)

                                       4.

                                       Vīnogulāju Flavescence Dorée MLO

                           Čehijas Republika, Francija (Elzasa, Šampaņa-Ardēni, Pikardija (Ēnas departaments), Ildefransa (Sitrī, Nanteijsīrmarnas un Saasīsīrmarnas komūnas) un Lotringa), Itālija (Apūlija, Sardīnija un Bazilikata)

                     ”


title: Komisijas Īstenošanas regula (ES) 2018/815 (2018. gada 1. jūnijs) par Eiropas Parlamenta un Padomes Regulās (ES) Nr. 575/2013 un (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem (Dokuments attiecas uz EEZ.)

text:
               4.6.2018

               LV

               Eiropas Savienības Oficiālais Vēstnesis

               L 137/3

         KOMISIJAS ĪSTENOŠANAS REGULA (ES) 2018/815
   (2018. gada 1. jūnijs)
   par Eiropas Parlamenta un Padomes Regulās (ES) Nr. 575/2013 un (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 26. jūnija Regulu (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (1), un jo īpaši tās 497. panta 3. punktu,
   tā kā:

               (1)

               Lai izvairītos no traucējumiem starptautiskajos finanšu tirgos un nepieļautu iestāžu sodīšanu, piemērojot tām augstākas pašu kapitāla prasības esošo trešo valstu centrālo darījumu partneru atzīšanas procesu laikā, Regulas (ES) Nr. 575/2013 497. panta 2. punktā tika noteikts pārejas periods, kura laikā visus trešo valstu centrālos darījumu partnerus, ar kuriem iestādes, kas veic uzņēmējdarbību Savienībā, veic darījumu tīrvērti, minētās iestādes var uzskatīt par atbilstīgiem centrālajiem darījumu partneriem.

               (2)

               Ar Regulu (ES) Nr. 575/2013 tika grozīta Eiropas Parlamenta un Padomes Regula (ES) Nr. 648/2012 (2) attiecībā uz dažiem elementiem, ko izmanto, aprēķinot iestāžu pašu kapitāla prasības riska darījumiem ar trešo valstu centrālajiem darījumu partneriem. Attiecīgi Regulas (ES) Nr. 648/2012 89. panta 5.a punktā ir minēta prasība konkrētiem trešo valstu centrālajiem darījumu partneriem ierobežotu periodu ziņot par sākotnējās drošības rezerves kopsummu, ko tie saņēmuši no saviem tīrvērtes dalībniekiem. Minētais pārejas periods atbilst periodam, kas noteikts Regulas (ES) Nr. 575/2013 497. panta 2. punktā.

               (3)

               Abiem pārejas periodiem bija jābeidzas 2014. gada 15. jūnijā.

               (4)

               Saskaņā ar Regulas (ES) Nr. 575/2013 497. panta 3. punktu Komisija ir pilnvarota pieņemt īstenošanas aktu, ar ko izņēmuma gadījumiem pārejas periodu pašu kapitāla prasībām pagarinātu par sešiem mēnešiem. Šis pagarinājums būtu jāpiemēro arī termiņiem, kas noteikti Regulas (ES) Nr. 648/2012 89. panta 5.a punktā. Jaunākie grozījumi minētajos pārejas periodos tika veikti ar Komisijas Īstenošanas regulu (ES) 2017/2241 (3), kurā tie pagarināti līdz 2018. gada 15. jūnijam.

               (5)

               No tiem centrālajiem darījumu partneriem, kas veic uzņēmējdarbību trešās valstīs un kas jau ir iesnieguši pieteikumus atzīšanai saskaņā ar Regulas (ES) Nr. 648/2012 25. pantu, Eiropas Vērtspapīru un tirgu iestāde jau ir atzinusi 32 centrālos darījumu partnerus. Pārējie trešo valstu centrālie darījumu partneri joprojām gaida atzīšanu, un to atzīšanas process netiks pabeigts pirms 2018. gada 15. jūnija. Ja pārejas periods netiks pagarināts, finanšu iestādēm, kuras Savienībā veic uzņēmējdarbību (vai to meitassabiedrībām, kas uzņēmējdarbību veic ārpus Savienības) un kurām ir riska darījumi ar šiem pārējiem trešo valstu centrālajiem darījumu partneriem, nāksies ievērojami palielināt savu pašu kapitālu šiem riska darījumiem, kas varētu izraisīt to, ka šīs iestādes izbeidz savu darbību šajos centrālajos darījumu partneros kā tiešie dalībnieki vai – vismaz pagaidu statusā – nodod tīrvērtes pakalpojumu sniegšanu šo iestāžu klientiem un līdz ar to tirgos, kuros darbojas šie centrālie darījumu partneri, tiek izraisīti smagi traucējumi.

               (6)

               Tādēļ pēc Īstenošanas regulā (ES) 2017/2241 noteiktā pārejas perioda pagarinājuma beigām saglabātos nepieciešamība izvairīties no traucējumiem tirgos ārpus Eiropas Savienības, kuru rezultātā iepriekš tika pagarināti pārejas periodi, kas noteikti Regulas (ES) Nr. 575/2013 497. panta 2. punktā. Pārejas perioda papildu pagarināšanai būtu jāļauj iestādēm, kas veic uzņēmējdarbību Savienībā (vai to meitasuzņēmumiem, kas veic uzņēmējdarbību ārpus Savienības), izvairīties no pašu kapitāla prasību ievērojamas palielināšanas sakarā ar to, ka nav pabeigts atzīšanas process attiecībā uz tiem centrālajiem darījumu partneriem, kas pieņemamā un pieejamā veidā sniedz konkrētos tīrvērtes pakalpojumus, kuri nepieciešami iestādēm, kas veic uzņēmējdarbību Savienībā (vai to meitasuzņēmumiem, kas veic uzņēmējdarbību ārpus Savienības). Tāpēc ir lietderīgi pagarināt pārejas periodus vēl par sešiem mēnešiem.

               (7)

               Šai regulai būtu jāstājas spēkā līdz 2018. gada 16. jūnijam, lai nodrošinātu, ka spēkā esošie pārejas periodi tiek pagarināti pirms to termiņa beigām. Vēlāka stāšanās spēkā varētu radīt negatīvas sekas attiecībā uz centrālajiem darījumu partneriem, tirgiem, kuros tie darbojas, un iestādēm, kas veic riska darījumus ar šiem centrālajiem darījumu partneriem.

               (8)

               Šajā regulā paredzētie pasākumi saskan ar Eiropas Banku komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 575/2013 497. panta 2. punktā un Regulas (ES) Nr. 648/2012 89. panta 5.a punkta otrajā daļā minētos 15 mēnešu periodus, attiecībā uz kuriem visnesenākais pagarinājums veikts ar Īstenošanas regulu (ES) 2017/2241, pagarina vēl par sešiem mēnešiem līdz 2018. gada 15. decembrim.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 1. jūnijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 27.6.2013., 1. lpp.

      (2)  Eiropas Parlamenta un Padomes 2012. gada 4. jūlija Regula (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (OV L 201, 27.7.2012., 1. lpp.),

      (3)  Komisijas 2017. gada 6. decembra Īstenošanas regula (ES) 2017/2241 par Eiropas Parlamenta un Padomes Regulās (ES) Nr. 575/2013 un (ES) Nr. 648/2012 noteikto pārejas periodu pagarināšanu attiecībā uz pašu kapitāla prasībām riska darījumiem ar centrālajiem darījumu partneriem (OV L 322, 7.12.2017., 27. lpp.).


title: Komisijas Īstenošanas regula (ES) 2018/886 (2018. gada 20. jūnijs) par konkrētiem tirdzniecības politikas pasākumiem attiecībā uz konkrētiem Amerikas Savienoto Valstu izcelsmes ražojumiem un ar ko groza Īstenošanas regulu (ES) 2018/724

text:
               21.6.2018

               LV

               Eiropas Savienības Oficiālais Vēstnesis

               L 158/5

         KOMISIJAS ĪSTENOŠANAS REGULA (ES) 2018/886
   (2018. gada 20. jūnijs)
   par konkrētiem tirdzniecības politikas pasākumiem attiecībā uz konkrētiem Amerikas Savienoto Valstu izcelsmes ražojumiem un ar ko groza Īstenošanas regulu (ES) 2018/724
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 654/2014 par Savienības tiesību īstenošanu starptautiskās tirdzniecības noteikumu piemērošanai un izpildei (1) un jo īpaši tās 4. panta 1. punktu,
   tā kā:

               (1)

               Komisijas Īstenošanas regula (ES) 2018/724 (2) pilnvaroja Komisiju ne vēlāk kā 2018. gada 18. maijā sniegt rakstisku paziņojumu Pasaules Tirdzniecības organizācijas (PTO) Preču tirdzniecības padomei, ka tad, ja tā neiebilst, Savienība tirdzniecībā ar Amerikas Savienotajām Valstīm (“ASV”) aptur GATT 1994 ievedmuitas nodokļa koncesiju piemērošanu attiecībā uz ražojumiem, kuri uzskaitīti šīs regulas I un II pielikumā, lai būtu iespējams piemērot papildu muitas nodokļus minēto Amerikas Savienoto Valstu izcelsmes ražojumu importam.

               (2)

               Komisija iepriekš minēto rakstisko paziņojumu sniedza 2018. gada 18. maijā, un PTO Preču tirdzniecības padome 30 dienu laikā pret to neiebilda. Tādējādi Savienība PTO satvarā ir apturējusi tirdzniecībā ar ASV saskaņā ar GATT 1994 ievedmuitas nodokļa koncesiju piemērošanu attiecībā uz minētajiem ražojumiem.

               (3)

               ASV 2018. gada 8. martā, paaugstinot tarifu konkrētu tērauda un alumīnija ražojumu importam, pieņēma aizsargpasākumus, kuri uz nenoteiktu laiku stājās spēkā 2018. gada 23. martā. Pēc tam, kad tarifa paaugstinājuma spēkā stāšanās diena attiecībā uz Eiropas Savienību tika divreiz atlikta, 2018. gada 1. jūnijā uz nenoteiktu laiku stājās spēkā tarifa paaugstinājums attiecībā uz Eiropas Savienību.

               (4)

               Tāpēc, ņemot vērā Īstenošanas regulas (ES) 2018/724 2. pantu, Komisijai būtu jānosaka papildu muitas nodokļi I un II pielikumā uzskaitītajiem ražojumiem, kā noteikts minētās regulas 6. un 12.–15. apsvērumā, un ņemot vērā minētās regulas 7. un 16.–19. apsvērumā noteikto kārtību un 5. apsvērumā izklāstītās prasības attiecībā uz termiņiem:

                           a)

                           I pielikumā uzskaitīto ražojumu importam no šīs regulas spēkā stāšanās dienas būtu jāpiemēro papildu ad valorem nodokļi ar 10 % un 25 % likmi līdz brīdim, kad ASV pārstāj piemērot savus aizsargpasākumus attiecībā uz ražojumiem no Savienības;

                           b)

                           II pielikumā uzskaitīto ražojumu importam būtu jāpiemēro papildu ad valorem nodokļi ar 10 %, 25 %, 35 % un 50 % likmi no 2021. gada 1. jūnija vai no brīža (ja tas ir agrāk), kad PTO Strīdu izšķiršanas padome pieņem nolēmumu, ka ASV aizsargpasākumi nav saderīgi ar attiecīgajiem PTO nolīguma noteikumiem, vai tāds nolēmums tai tiek paziņots, līdz brīdim, kad ASV pārstāj piemērot savus aizsargpasākumus attiecībā uz ražojumiem no Savienības.

               (5)

               Pārrakstīšanās kļūdas dēļ Īstenošanas regula (ES) 2018/724 būtu jāgroza. Pārrakstīšanās kļūda attiecas uz maksimālo papildu nodokli KN apakšpozīcijai 9504 40 00 I pielikumā, kam jābūt 10 %, nevis 25 %. Attiecīgi būtu jāgroza minētās regulas 12. apsvērums, 2. panta a) punkts un I pielikums. Ražojumi un tādu papildu nodokļu līmenis, kuri uzskaitīti I un II pielikumā, ir identiski grozītajā Īstenošanas regulā (ES) 2018/724 un šajā regulā.

               (6)

               Šī regula neskar jautājumu par ASV aizsargpasākumu saskanību ar attiecīgajiem PTO nolīguma noteikumiem.

               (7)

               Ja Komisija uzskata, ka tas ir piemēroti, tā var grozīt šo regulu, lai ņemtu vērā ASV aizsargpasākumu izmaiņas vai grozījumus, piemēram, izslēdzot ražojumu vai uzņēmumu.

               (8)

               Īstenošanas regulas (ES) 2018/724 4. pantā paredzēts, ka papildu nodokli neattiecina uz tiem minētās regulas pielikumos uzskaitītajiem ražojumiem, kuriem pirms minētās regulas spēkā stāšanās dienas ir izdota importa licence ar atbrīvojumu no nodokļiem vai to samazinājumu. Minētajā regulā arī paredzēts, ka papildu nodokli neattiecina uz tiem minētās regulas pielikumos uzskaitītajiem ražojumiem, par kuriem importētāji var pierādīt, ka tie ir eksportēti no ASV uz Savienību pirms papildu muitas nodokļa piemērošanas dienas šim ražojumam.

               (9)

               Šajā regulā paredzētie pasākumi ir saskaņā ar atzinumu, ko sniegusi Tirdzniecības šķēršļu komiteja, kura izveidota ar Eiropas Parlamenta un Padomes Regulu (ES) 2015/1843 (3),

         IR PIEŅĒMUSI ŠO REGULU.
   1. pants
   Savienība piemēro papildu muitas nodokļus šīs regulas I un II pielikumā uzskaitīto Amerikas Savienoto Valstu (“ASV” jeb “Savienotās Valstis”) izcelsmes ražojumu importam Savienībā.
   2. pants
   Papildu muitas nodokļus šiem ražojumiem piemēro šādi:

               a)

               pirmajā posmā I pielikumā uzskaitīto ražojumu importam no šīs regulas spēkā stāšanās dienas piemēro papildu ad valorem nodokli ar 10 % un 25 % likmi;

               b)

               otrajā posmā II pielikumā uzskaitīto ražojumu importam piemēro turpmāku papildu ad valorem nodokli ar 10 %, 25 %, 35 % vai 50 % likmi, proti, kā noteikts šajā pielikumā:

                           —

                           no 2021. gada 1. jūnija vai,

                           —

                           ja tas notiek agrāk, no piektās dienas pēc dienas, kad PTO Strīdu izšķiršanas padome pieņem nolēmumu, ka ASV aizsargpasākumi nav saderīgi ar attiecīgajiem PTO nolīguma noteikumiem, vai tāds nolēmums tai tiek paziņots. Pēdējā gadījumā Komisija publicē Eiropas Savienības Oficiālajā Vēstnesī paziņojumu, kurā norāda šāda nolēmuma pieņemšanas vai paziņošanas dienu.

         3. pants
   Īstenošanas regulu (ES) 2018/724 groza šādi:

               1)

               regulas 12. apsvērumu aizstāj ar šādu:
               “Atbilstoši 5. apsvērumā minētajām prasībām attiecībā uz termiņiem, ja tas ir vajadzīgs vai tādā mērā, kādā tas ir vajadzīgs, divos posmos būtu jāpiemēro papildu muitas nodokļi. Pirmajā posmā I pielikumā uzskaitīto ražojumu importam var nekavējoties piemērot papildu ad valorem nodokli ar 10 % un 25 % maksimālo likmi, līdz ASV pārstāj piemērot savus aizsargpasākumus attiecībā uz ražojumiem no Savienības.”;

               2)

               regulas 2. panta a) punktu aizstāj ar šādu:
               “pirmajā posmā I pielikumā uzskaitīto ražojumu importam no 2018. gada 20. jūnija piemēro papildu ad valorem nodokli ar 10 % un 25 % maksimālo likmi.”;

               3)

               regulas I pielikumā papildu nodokli KN apakšpozīcijai 9504 40 00 groza šādi:
               “25 %” aizstāj ar “10 %”.

         4. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 20. jūnijā

            Komisijas vārdā –

            priekšsēdētājs

         Jean-Claude JUNCKER

      (1)  Eiropas Parlamenta un Padomes 2014. gada 15. maija Regula (ES) Nr. 654/2014 par Savienības tiesību īstenošanu starptautiskās tirdzniecības noteikumu piemērošanai un izpildei un ar kuru groza Padomes Regulu (EK) Nr. 3286/94, ar ko nosaka Kopienas procedūras kopējās tirdzniecības politikas jomā, lai nodrošinātu Kopienas tiesību īstenošanu saskaņā ar starptautiskās tirdzniecības noteikumiem, jo īpaši tiem, kas ieviesti Pasaules tirdzniecības organizācijas aizgādnībā (OV L 189, 27.6.2014., 50. lpp.).

      (2)  Komisijas 2018. gada 16. maija Īstenošanas regula (ES) 2018/724 par konkrētiem tirdzniecības politikas pasākumiem attiecībā uz konkrētiem Amerikas Savienoto Valstu izcelsmes ražojumiem (OV L 122, 17.5.2018., 14. lpp.).

      (3)  Eiropas Parlamenta un Padomes 2015. gada 6. oktobra Regula (ES) 2015/1843, ar ko nosaka Savienības procedūras kopējās tirdzniecības politikas jomā, lai nodrošinātu Savienības tiesību īstenošanu saskaņā ar starptautiskās tirdzniecības noteikumiem, jo īpaši tiem, kas ieviesti Pasaules Tirdzniecības organizācijas aizgādnībā (kodificēta redakcija) (OV L 272, 16.10.2015., 1. lpp.).

      I PIELIKUMS

         Ražojumi, uz kuriem pirmajā posmā attiecas papildu nodokļi

                  KN 2018 (1)

                  Papildu nodoklis

                  0710 40 00

                  25 %

                  0711 90 30

                  25 %

                  0713 33 90

                  25 %

                  1005 90 00

                  25 %

                  1006 30 21

                  25 %

                  1006 30 23

                  25 %

                  1006 30 25

                  25 %

                  1006 30 27

                  25 %

                  1006 30 42

                  25 %

                  1006 30 44

                  25 %

                  1006 30 46

                  25 %

                  1006 30 48

                  25 %

                  1006 30 61

                  25 %

                  1006 30 63

                  25 %

                  1006 30 65

                  25 %

                  1006 30 67

                  25 %

                  1006 30 92

                  25 %

                  1006 30 94

                  25 %

                  1006 30 96

                  25 %

                  1006 30 98

                  25 %

                  1006 40 00

                  25 %

                  1904 10 30

                  25 %

                  1904 90 10

                  25 %

                  2001 90 30

                  25 %

                  2004 90 10

                  25 %

                  2005 80 00

                  25 %

                  2008 11 10

                  25 %

                  2009 12 00

                  25 %

                  2009 19 11

                  25 %

                  2009 19 19

                  25 %

                  2009 19 91

                  25 %

                  2009 19 98

                  25 %

                  2009 81 11

                  25 %

                  2009 81 19

                  25 %

                  2009 81 31

                  25 %

                  2009 81 59

                  25 %

                  2009 81 95

                  25 %

                  2009 81 99

                  25 %

                  2208 30 11

                  25 %

                  2208 30 19

                  25 %

                  2208 30 82

                  25 %

                  2208 30 88

                  25 %

                  2402 10 00

                  25 %

                  2402 20 10

                  25 %

                  2402 20 90

                  25 %

                  2402 90 00

                  25 %

                  2403 11 00

                  25 %

                  2403 19 10

                  25 %

                  2403 19 90

                  25 %

                  2403 91 00

                  25 %

                  2403 99 10

                  25 %

                  2403 99 90

                  25 %

                  3304 20 00

                  25 %

                  3304 30 00

                  25 %

                  3304 91 00

                  25 %

                  6109 10 00

                  25 %

                  6109 90 20

                  25 %

                  6109 90 90

                  25 %

                  6203 42 31

                  25 %

                  6203 42 90

                  25 %

                  6203 43 11

                  25 %

                  6204 62 31

                  25 %

                  6204 62 90

                  25 %

                  6302 31 00

                  25 %

                  6403 59 95

                  25 %

                  7210 12 20

                  25 %

                  7210 12 80

                  25 %

                  7219 12 10

                  25 %

                  7219 12 90

                  25 %

                  7219 13 10

                  25 %

                  7219 13 90

                  25 %

                  7219 32 10

                  25 %

                  7219 32 90

                  25 %

                  7219 33 10

                  25 %

                  7219 33 90

                  25 %

                  7219 34 10

                  25 %

                  7219 34 90

                  25 %

                  7219 35 90

                  25 %

                  7222 20 11

                  25 %

                  7222 20 21

                  25 %

                  7222 20 29

                  25 %

                  7222 20 31

                  25 %

                  7222 20 81

                  25 %

                  7222 20 89

                  25 %

                  7222 40 10

                  25 %

                  7222 40 50

                  25 %

                  7222 40 90

                  25 %

                  7223 00 11

                  25 %

                  7223 00 19

                  25 %

                  7223 00 91

                  25 %

                  7226 92 00

                  25 %

                  7228 30 20

                  25 %

                  7228 30 41

                  25 %

                  7228 30 49

                  25 %

                  7228 30 61

                  25 %

                  7228 30 69

                  25 %

                  7228 30 70

                  25 %

                  7228 30 89

                  25 %

                  7228 50 20

                  25 %

                  7228 50 40

                  25 %

                  7228 50 69

                  25 %

                  7228 50 80

                  25 %

                  7229 90 20

                  25 %

                  7229 90 50

                  25 %

                  7229 90 90

                  25 %

                  7301 20 00

                  25 %

                  7304 31 20

                  25 %

                  7304 31 80

                  25 %

                  7304 41 00

                  25 %

                  7306 30 11

                  25 %

                  7306 30 19

                  25 %

                  7306 30 41

                  25 %

                  7306 30 49

                  25 %

                  7306 30 72

                  25 %

                  7306 30 77

                  25 %

                  7306 30 80

                  25 %

                  7306 40 20

                  25 %

                  7306 40 80

                  25 %

                  7307 11 10

                  25 %

                  7307 11 90

                  25 %

                  7307 19 10

                  25 %

                  7307 19 90

                  25 %

                  7308 30 00

                  25 %

                  7308 40 00

                  25 %

                  7308 90 51

                  25 %

                  7308 90 59

                  25 %

                  7308 90 98

                  25 %

                  7309 00 10

                  25 %

                  7309 00 51

                  25 %

                  7309 00 59

                  25 %

                  7310 29 10

                  25 %

                  7310 29 90

                  25 %

                  7311 00 13

                  25 %

                  7311 00 19

                  25 %

                  7311 00 99

                  25 %

                  7314 14 00

                  25 %

                  7314 19 00

                  25 %

                  7314 49 00

                  25 %

                  7315 11 10

                  25 %

                  7315 11 90

                  25 %

                  7315 12 00

                  25 %

                  7315 19 00

                  25 %

                  7315 89 00

                  25 %

                  7315 90 00

                  25 %

                  7318 14 10

                  25 %

                  7318 14 91

                  25 %

                  7318 14 99

                  25 %

                  7318 16 40

                  25 %

                  7318 16 60

                  25 %

                  7318 16 92

                  25 %

                  7318 16 99

                  25 %

                  7321 11 10

                  25 %

                  7321 11 90

                  25 %

                  7322 90 00

                  25 %

                  7323 93 00

                  25 %

                  7323 99 00

                  25 %

                  7324 10 00

                  25 %

                  7325 10 00

                  25 %

                  7325 99 10

                  25 %

                  7325 99 90

                  25 %

                  7326 90 30

                  25 %

                  7326 90 40

                  25 %

                  7326 90 50

                  25 %

                  7326 90 60

                  25 %

                  7326 90 92

                  25 %

                  7326 90 96

                  25 %

                  7606 11 10

                  25 %

                  7606 11 91

                  25 %

                  7606 12 20

                  25 %

                  7606 12 92

                  25 %

                  7606 12 93

                  25 %

                  8711 40 00

                  25 %

                  8711 50 00

                  25 %

                  8903 91 10

                  25 %

                  8903 91 90

                  25 %

                  8903 92 10

                  25 %

                  8903 92 91

                  25 %

                  8903 92 99

                  25 %

                  8903 99 10

                  25 %

                  8903 99 91

                  25 %

                  8903 99 99

                  25 %

                  9504 40 00

                  10 %

         (1)  Nomenklatūras kodi ir pārņemti no kombinētās nomenklatūras, kas ir definēta 1. panta 2. punktā Padomes 1987. gada 23. jūlija Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.) un kas ir sniegta minētās regulas I pielikumā un ir spēkā šīs regulas publicēšanas brīdī mutatis mutandis ar turpmākiem grozījumiem, tostarp jaunākajiem grozījumiem, kas tajā izdarīti ar Komisijas 2017. gada 12. oktobra Īstenošanas regulu (ES) 2017/1925, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 282, 31.10.2017., 1. lpp.).

      II PIELIKUMS

         Ražojumi, uz kuriem otrajā posmā attiecas turpmākie papildu nodokļi

                  KN 2018 (1)

                  Papildu nodoklis

                  2008 93 11

                  25 %

                  2008 93 19

                  25 %

                  2008 93 29

                  25 %

                  2008 93 91

                  25 %

                  2008 93 93

                  25 %

                  2008 93 99

                  25 %

                  2208 30 11

                  25 %

                  2208 30 19

                  25 %

                  2208 30 82

                  25 %

                  2208 30 88

                  25 %

                  3301 12 10

                  10 %

                  3301 13 10

                  10 %

                  3301 90 10

                  10 %

                  3301 90 30

                  10 %

                  3301 90 90

                  10 %

                  3302 90 10

                  10 %

                  3302 90 90

                  10 %

                  3304 10 00

                  10 %

                  3305 30 00

                  10 %

                  4818 20 10

                  25 %

                  4818 20 91

                  35 %

                  4818 20 99

                  25 %

                  4818 30 00

                  25 %

                  4818 50 00

                  35 %

                  4818 90 10

                  25 %

                  4818 90 90

                  35 %

                  5606 00 91

                  10 %

                  5606 00 99

                  10 %

                  5907 00 00

                  10 %

                  5911 10 00

                  10 %

                  5911 20 00

                  10 %

                  5911 31 11

                  10 %

                  5911 31 19

                  10 %

                  5911 31 90

                  10 %

                  5911 32 11

                  10 %

                  5911 32 19

                  10 %

                  5911 32 90

                  10 %

                  6203 42 11

                  50 %

                  6203 42 33

                  50 %

                  6203 42 35

                  50 %

                  6203 42 51

                  50 %

                  6203 42 59

                  50 %

                  6203 43 19

                  50 %

                  6203 43 31

                  50 %

                  6203 43 39

                  50 %

                  6203 43 90

                  50 %

                  6204 62 11

                  50 %

                  6204 62 33

                  50 %

                  6204 62 39

                  50 %

                  6204 62 51

                  50 %

                  6204 62 59

                  50 %

                  6205 30 00

                  50 %

                  6301 30 10

                  50 %

                  6301 30 90

                  50 %

                  6402 19 00

                  25 %

                  6402 99 10

                  50 %

                  6402 99 31

                  25 %

                  6402 99 39

                  25 %

                  6402 99 50

                  25 %

                  6402 99 91

                  25 %

                  6402 99 93

                  25 %

                  6402 99 96

                  25 %

                  6402 99 98

                  25 %

                  6403 59 05

                  25 %

                  6403 59 11

                  25 %

                  6403 59 31

                  25 %

                  6403 59 35

                  25 %

                  6403 59 39

                  25 %

                  6403 59 50

                  25 %

                  6403 59 91

                  25 %

                  6403 59 99

                  25 %

                  6601 10 00

                  50 %

                  6911 10 00

                  50 %

                  6911 90 00

                  50 %

                  6912 00 21

                  50 %

                  6912 00 23

                  50 %

                  6912 00 25

                  50 %

                  6912 00 29

                  50 %

                  6912 00 81

                  50 %

                  6912 00 83

                  50 %

                  6912 00 85

                  50 %

                  6912 00 89

                  50 %

                  6913 10 00

                  50 %

                  6913 90 10

                  50 %

                  6913 90 93

                  50 %

                  6913 90 98

                  50 %

                  6914 10 00

                  50 %

                  6914 90 00

                  50 %

                  7005 21 25

                  25 %

                  7005 21 30

                  25 %

                  7005 21 80

                  25 %

                  7007 19 10

                  10 %

                  7007 19 20

                  10 %

                  7007 19 80

                  10 %

                  7007 21 20

                  10 %

                  7007 21 80

                  10 %

                  7007 29 00

                  10 %

                  7009 10 00

                  25 %

                  7009 91 00

                  10 %

                  7013 28 10

                  10 %

                  7013 28 90

                  10 %

                  7102 31 00

                  10 %

                  7113 11 00

                  25 %

                  7113 19 00

                  25 %

                  7113 20 00

                  25 %

                  7228 50 61

                  25 %

                  7326 90 98

                  10 %

                  7604 29 90

                  25 %

                  7606 11 93

                  25 %

                  7606 11 99

                  25 %

                  8422 11 00

                  50 %

                  8450 11 11

                  50 %

                  8450 11 19

                  50 %

                  8450 11 90

                  50 %

                  8450 12 00

                  50 %

                  8450 19 00

                  50 %

                  8506 10 11

                  10 %

                  8506 10 18

                  10 %

                  8506 10 91

                  10 %

                  8506 10 98

                  10 %

                  8506 90 00

                  10 %

                  8543 70 01

                  50 %

                  8543 70 02

                  50 %

                  8543 70 03

                  50 %

                  8543 70 04

                  50 %

                  8543 70 05

                  50 %

                  8543 70 06

                  50 %

                  8543 70 07

                  50 %

                  8543 70 08

                  50 %

                  8543 70 09

                  50 %

                  8543 70 10

                  50 %

                  8543 70 30

                  50 %

                  8543 70 50

                  50 %

                  8543 70 60

                  50 %

                  8543 70 90

                  25 %

                  8704 21 10

                  10 %

                  8704 21 31

                  10 %

                  8704 21 39

                  10 %

                  8704 21 91

                  10 %

                  8704 21 99

                  10 %

                  8711 40 00

                  25 %

                  8711 50 00

                  25 %

                  8901 90 10

                  50 %

                  8901 90 90

                  50 %

                  8902 00 10

                  50 %

                  8902 00 90

                  50 %

                  8903 10 10

                  10 %

                  8903 10 90

                  10 %

                  8903 92 91

                  25 %

                  8903 92 99

                  25 %

                  9401 61 00

                  50 %

                  9401 69 00

                  50 %

                  9401 71 00

                  50 %

                  9401 79 00

                  50 %

                  9401 80 00

                  50 %

                  9404 90 10

                  25 %

                  9404 90 90

                  25 %

                  9405 99 00

                  25 %

         (1)  Nomenklatūras kodi ir pārņemti no kombinētās nomenklatūras, kas ir definēta 1. panta 2. punktā Padomes 1987. gada 23. jūlija Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.) un kas ir sniegta minētās regulas I pielikumā un ir spēkā šīs regulas publicēšanas brīdī mutatis mutandis ar turpmākiem grozījumiem, tostarp jaunākajiem grozījumiem, kas tajā izdarīti ar Komisijas 2017. gada 12. oktobra Īstenošanas regulu (ES) 2017/1925, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 282, 31.10.2017., 1. lpp.).